ลักษณะการประกอบธุรกิจ

ประวัติความเป็นมาและพัฒนาการที่สำคัญ 

เมื่อวันที่ 28 กันยายน 2530 บริษัท ภัทรลิสซิ่ง จำกัด(มหาชน) ได้จดทะเบียนก่อตั้งเป็นบริษัทจำกัด โดยมีธนาคารกสิกรไทย จำกัด (มหาชน) บริษัท เมืองไทยประกันชีวิต จำกัด บริษัท ภัทรประกันภัย จำกัด (มหาชน) บริษัทเงินทุนหลักทรัพย์ ภัทรธนกิจ จำกัด (มหาชน) และ บริษัท สมบัติล่ำซำ จำกัด เป็นแกนนำในการจัดตั้ง โดยมีวัตถุประสงค์ในการดำเนินการจัดหาทรัพย์สินให้เช่าแบบลีสซิ่งโดยเน้นการให้เช่าดำเนินงานเป็นหลัก (Operating Lease) และเน้นกลุ่มลูกค้าที่เป็นนิติบุคคลเป็นหลัก 

  บริษัทเริ่มดำเนินธุรกิจในปี 2531 โดยทรัพย์สินที่ให้เช่าส่วนใหญ่เป็นยานพาหนะ
  พร้อมกับมีบริการเสริมให้กับลูกค้า เช่น บริการซ่อมแซมและบำรุงรักษารถยนต์
  เพื่อสร้างมูลค่าเพิ่มในการบริการ ในปี พศ.2539 บริษัทฯได้เพิ่มทุนจดทะเบียนเป็น 300.0
  ล้านบาท
  และนำกิจการเข้าจดทะเบียนในตลาดหลักทรัพย์แห่งประเทศไทยเพื่อรองรับการขยายตัวของธุรกิจและเพิ่มศักยภาพในการแข่งขันให้กับบริษัท
  และบริษัทได้มีการขยายเครือข่ายทางธุรกิจผ่านศูนย์บริการผู้แทนจำหน่ายรถยนต์อย่างต่อเนื่อง
  ส่งผลให้ในปัจจุบันบริษัทมีเครือข่ายศูนย์บริการทั่วประเทศกว่า 400 ศูนย์บริการ ในปี 2543
  บริษัทได้ออกหุ้นกู้เป็นจำนวน 750 ล้านบาท
  ซึ่งนับเป็นแหล่งเงินทุนที่เพิ่มขึ้นอีกประเภทหนึ่งของบริษัท
  การออกหุ้นกู้ของบริษัทนี้ได้นำเข้าจดทะเบียนซื้อขายกับศูนย์ซื้อขายตราสราหนี้แห่งประเทศไทย
  และสำหรับหุ้นกู้ ที่ออก ณ วันที่ 7 กันยายน 2543 จำนวน 400 ล้านบาท (PL #2)
  ได้รับการจัดอันดับความน่าเชื่อถือจาก บริษัท.ไทยเรทติ้ง อินฟอร์เมชั่น แอนด์ เซอร์วิส จำกัด
  (ทริส) ในระดับ BBB

การประกอบธุรกิจ

ปัจจุบันบริษัทดำเนินการจัดหาทรัพย์สินให้กับผู้ประกอบการที่เป็นนิติบุคคล ในรูปแบบลิสซิ่ง (Leasing) คือ การให้ “เช่า” ทรัพย์สิน ในลักษณะสัญญาเช่าดำเนินงานเป็นหลัก โดยบริษัทมุ่งเน้นที่จะให้บริการเช่าทรัพย์สินประเภทยานพาหนะเป็นส่วนใหญ่ อาทิ รถยนต์นั่ง และรถยนต์เพื่อการพาณิชย์อื่น ๆ เป็นต้น นอกจากนี้บริษัทยังให้เช่าทรัพย์สินประเภทเครื่องจักร คอมพิวเตอร์ และอุปกรณ์ทั่วไป อายุสัญญาเช่าจะเป็นในลักษณะสัญญาเช่าระยะยาวตั้งแต่ 3 ปีขึ้นไป การแบ่งประเภทของทรัพย์สินที่ให้เช่า สามารถจำแนกได้ตามลักษณะของทรัพย์สินที่ให้เช่าได้ดังนี้ 

1. ยานพาหนะ สามารถแบ่งออกได้เป็น

-   รถยนต์สำหรับผู้บริหาร (Executive )

-   รถยนต์ส่วนกลางประจำสำนักงาน (Business)

-   รถยนต์บริการให้เช่าช่วง (Service)

-   รถบรรทุก (Truck)

  2. ทรัพย์สินประเภทอื่นที่ใช้ในโรงงานและสำนักงานซึ่งส่วนใหญ่ลูกค้าเป็นผู้จัดหา เช่น เครื่องมือ
  เครื่องจักร อุปกรณ์การผลิต และคอมพิวเตอร์

  โครงสร้างรายได้

  รายได้ของบริษัทส่วนใหญ่มาจากบริการแบบ PFL และทรัพย์สินเป็นยานพาหนะประเภท
  Executive Fleet ประมาณร้อยละ 60 ในช่วงปีหลังๆ บริษัทมีรายได้อื่นๆ
  จากบริการเสริมแบบ Phatra Fleet Leasing มากขึ้น
  นอกจากนี้ลูกค้าของบริษัทยังกระจายไปตามอุตสาหกรรมประเภทต่างๆ หลายอุตสาหกรรม
  จึงเป็นการกระจายความเสี่ยงได้เป็นอย่างดี

 

รายได้ของบริษัทแยกตามประเภททรัพย์สินและรายได้อื่นตั้งแต่ปี 2542 – 2544 

  ---------------------------- --------------- -------- --------------- -------- --------------- -------- ------- -- -- -- --
                               ต.ค.41-ก.ย.42            ต.ค.42-ก.ย.43            ต.ค.43-ก.ย.44                             

                               ล้าน(บ)          %        ล้าน(บ)          %        ล้าน(บ)                   %                

  ค่าเช่ารับจากสัญญาเช่าดำเนินงาน                                                                                                

  จำแนกตามผลิตภัณฑ์                                                                                                           

  1. ยานพาหนะ                                                                                                              

  EXECUTIVE                    449.77          59.98    427.82          64.06    531.00                   70.95            

  BUSINESS                     164.58          21.95    128.40          19.23    91.18                    12.18            

  SERVICE                      54.91           7.32     46.60           6.98     49.57                    6.62             

  TRUCK                        20.63           2.75     12.03           1.80     7.43                     0.99             

  2. เครื่องมือเครื่องจักร และอุปกรณ์  6.13            0.82     3.55            0.53     5.80                     0.77             

  รวม                          696.02          92.82    618.41          92.60    684.96          91.52                     

  รายได้จากสัญญาเช่าการเงิน                                                                                                    

  จำแนกตามผลิตภัณฑ์                                                                                                           

  1. ยานพาหนะ                                                                                                              

  EXECUTIVE                    11.31           1.51     4.57            0.68     5.11            0.68                      

  BUSINESS                     1.36            0.18     1.38            0.21     6.03            0.81                      

  SERVICE                      0.59            0.08     0.43            0.06     0.34            0.05                      

  TRUCK                        5.31            0.71     3.19            0.48     1.86            0.25                      

  2. เครื่องมือเครื่องจักร และอุปกรณ์  2.18            0.29     0.94            0.14     0.55            0.07                      

  รวม                          20.75           2.77     10.52           1.57     13.90           1.86                      

  รายได้อื่น                      33.11           4.42     38.92           5.83     49.57           6.62                      

  รวมรายได้                     749.88          100.00   667.84          100.00   748.44          100.00                    
  ---------------------------- --------------- -------- --------------- -------- --------------- -------- ------- -- -- -- --